Source: http://www.europarl.fi/view/fi/tapahtumat/parlamentin_viikko/Parlamentin_viikko_2010/ep_viikko-2010-April.html
Timestamp: 2013-06-19 14:57:23+00:00
Document Index: 13021120

Matched Legal Cases: ['kko ', 'kko ', 'kko ', 'kko ', 'kko ', 'kko ']

Parlamentin viikko 19/10
[KEY NOT FOUND : global.you-are-here] : PääsivuTapahtumatParlamentin viikkoParlamentin_viikko_2010HuhtikuuParlamentin viikko 19/10
Parlamentin viikko 18/10
Parlamentin viikko 17/10
Parlamentin viikko 16/10
Parlamentin viikko 15/10
- Poliittiset ryhmät valmistelevat toukokuun täysistuntoa
- EP:n puhemies muisti Meksikossa surmattuja ihmisoikeusaktivisteja
- EuroparlTV: Euroopan ja Kiinan suhteet
TAPAHTUMIA SUOMESSA: - Eurooppa-päivä 7.5. Espan puistossa Helsingissä
- EU kotikeittiössä näyttely Eurooppatalossa
- Euroopan parlamenttiin vaikuttaminen -seminaari 26.5. MEPPIMENOJA: - mepit Pietikäinen, Essayah, Jäätteenmäki ja Jaakonsaari tavattavissa
- Haku toimittajaseminaariin hedge-rahastodirektiivistä Brysselissä ke 2.6.
Toivotamme kaikille hyvää Eurooppa-päivää!
PARLAMENTISSA VIREILLÄ: Poliittiset ryhmät valmistelevat toukokuun täysistuntoa
Euroopan parlamentin poliittiset ryhmät kokoontuvat ensi viikolla valmistelemaan toukokuun Strasbourgin täysistuntoa, jossa keskustellaan uudesta Eurooppa 2020 työllisyys- ja kasvustrategiasta. Parlamentti äänestää jäsenvaltioiden yhteistyön tiivistämisestä elinluovutuksissa ja -siirroissa sekä elinsiirtoja varten tarkoitettujen ihmiselinten laatuvaatimuksista. Esillä on myös EU:n liittyminen ihmisoikeuksien ja perusvapauksien suojaamiseksi tehtyyn eurooppalaiseen yleissopimukseen.
EP:n puhemies muisti Meksikossa surmattuja ihmisoikeusaktivisteja
Euroopan parlamentti kokoontui tällä viikolla Brysselin täysistuntoon. Istunnon aluksi parlamentin puhemies Jerzy Buzek muisti Meksikossa surmattuja ihmisoikeusaktivisteja, joihin kuului myös suomalaisuhri. Buzek totesi: "Parlamentti ottaa osaa perheiden suruun ja välittää heille surunvalittelunsa. On hyvin murheellista, että tällaisia uhreja vielä syntyy."
Parlamentti äänesti päätöslauselmasta joka koski EU:n ja Yhdysvaltojen välistä sopimusta rahaliikenteen tietojen luovuttamisesta Yhdysvalloille terrorismin vastaisessa taistelussa. Parlamentti asetti ehtoja tietojen luovuttamiselle Yhdysvaltoihin: sopimuksessa tulisi välttää tietojen valikoimatonta siirtoa ja EU:n tulisi pystyä vastaisuudessa käsittelemään tietoja itse. Parlamentti päätti lykätä äänestystään sopimuksista, jotka koskevat matkustajatietojen (PNR) siirtoa Yhdysvaltoihin ja Australiaan. Sopimuksesta tulisi neuvotella uudelta pohjalta.
Parlamentin mukaan lentomatkustajilta ei tule periä maksuja lentoturvallisuustoimenpiteistä, jotka ylittävät EU:n yleisen vaatimustason. Ylimääräisten kulujen maksajana tulisi olla jäsenvaltio. Mepit myös puivat Kreikan apupakettia ennen huomista euroalueen johtajien taloushuippukokousta. Lehdistötiedotteet
EP täysistunnossa
EuroparlTV: Euroopan ja Kiinan suhteet
Kansallisten näyttelytilojensa lisäksi EU-maat esittäytyvät Shanghain maailmannäyttelyssä EU:n yhteisessä paviljongissa. Näyttelyn toivotaan parantavan EU:n ja Kiinan suhteita, joita ovat hanganneet niin ihmisoikeudet, Tiibet kuin ilmastonmuutoskin. Tarvitseeko EU Kiinaa? Kuinka toimia yhteistyössä ristiriidoista huolimatta? EuroparlTV:n haastateltavina meppi Dirk Sterckx ja Kiina-asiantuntija Duncan Freeman.
EuroparlTV:n juttu
TAPAHTUMIA SUOMESSA: Eurooppa-päivä 7.5. Espan puistossa Helsingissä
Tervetuloa viettämään Eurooppa-päivää! Päivän aikana Espan lavan ohjelmassa on jokaiselle jotakin: aamuvenyttelyä, lastenohjelmaa, musiikkia, tanssia, haastatteluita ja Eurooppa-aiheista keskustelua. Ohjelman juontaa Jaana Pelkonen. Lastenohjelmasta vastaavat Tohtori Orff & herra Dalcroze. Ääntä ja liikettä puistoon tuovat myös Joy of Dance! -tanssiesitys, Flow-Mo breakdance -ryhmä, Helsinki kitaraduo ja Malmin mieslaulajat. Don Johnson Big Band esiintyy klo 16.00-17.00.
Lavalle nousevat musiikin ja tanssin ohessa mepit Sari Essayah, Sirpa Pietikäinen, Anneli Jäätteenmäki, Carl Haglund ja Heidi Hautala sekä pääministeri Matti Vanhanen ja ministerit Alexander Stubb ja Astrid Thors. Lavan lähistöllä olevissa näyttelypisteissä voi tutustua eri järjestöjen toimintaan, osallistua kilpailuihin ja hakea maksutonta Eurooppaan liittyvää materiaalia.
Tapahtuman järjestävät Euroopan komissio, Euroopan parlamentti ja eurooppalaiset yhteisöt. Vapaa pääsy.
Eurooppa-päivän ohjelma muilla paikkakunnilla löytyy oheisesta linkistä.
Eurooppa-päivä -sivusto
Espan ohjelma
EU kotikeittiössä näyttely Eurooppatalossa
Turun suomenkielisessä työväenopistossa järjestettiin helmikuussa 2010 EU-aiheinen taidenäyttely, jonka vetonaulaksi muodostui patalapuista koostuva EU-kotikeittiössä -työ. Työ koostuu 110 patalapusta, joiden tekemiseen osallistuivat opiston erikoiskäsityötekniikkaryhmien opiskelijat opettajansa johdolla. Näyttelyyn voi nyt tutustua Eurooppatalon aulassa (Pohjoisesplanadi 31) 5.5.—19.5. arkipäivisin klo 9—17.30. Tervetuloa!
EU kotisohvalla -projektin sivut
Euroopan parlamenttiin vaikuttaminen -seminaari 26.5. klo 9.30-11.00 Miten Euroopan parlamentin päätöksentekoon voi vaikuttaa? Mitä on tehokas vaikuttaminen ja edunvalvonta mepin silmin? Ketä lobata ja milloin? Tervetuloa lobbausta käsittelevään seminaariin 26.5. klo 9.30-11.00 Eurooppatalossa (Pohjoisesplanadi 31)! Puhujina Euroopan parlamentin jäsen Sirpa Pietikäinen, SAK:n EU-asiantuntija Reijo Paananen sekä Euroopan parlamentin tiedotustoimiston päällikkö Pekka Nurminen.
Aamupalatarjoilun järjestämiseksi toivomme ilmoittautumista viimeistään 19.5.2010 sähköpostitse ephelsinki@europarl.europa.eu
MEPPIMENOJA: mepit Pietikäinen, Essayah, Jäätteenmäki ja Jaakonsaari tavattavissa
MEP Pietikäinen tavattavissa
Eduskunnan kansalaisinfossa keskustellaan 7.5. klo 15-17 aiheesta Kulttuurista ja ympäristöstä työtä Stadiin. Tilaisuuden avaa kansanedustaja Sanna Perkiö. Keskustelemassa MEP Sirpa Pietikäinen, Helsingin kulttuurijohtaja Pekka Timonen ja kansanedustaja Sirpa Asko-Seljavaara. Kahvitarjoilu. Järjestäjä kokoomuksen eduskuntaryhmä.
MEP Essayah tavattavissa
Pe 7.5. klo 11.00 Sari Essayah on mukana Eurooppa-päivän tilaisuudessa Helsingissä Esplanadin puistossa. Ulkoministeriön Pohjois-Savon Eurooppatiedotus järjestää Eurooppa-päivän tilaisuuden perjantaina 7.5. klo 14.30-15.30 Kuopion maakuntakirjastossa. Sari Essayah alustaa tapahtumassa. Klo 16-17 Essayah on tavattavissa Kuopiossa Cafe Kolibrissa, kauppakeskus Minnassa. Järj. Kuopion KD.
La 8.5. klo 12.00 Sari Essayah on mukana Eurooppa-päivän tapahtumassa Turussa. Kello 13.00 Vähätorin esiintymislavalla "Terveisiä Brysselistä!" Turun kaupungin tiedotuspäällikkö Seppo Kemppainen haastattelee MEP Sari Essayahia ja Alueiden komitean varapuheenjohtaja, Suomen valtuuskunnan puheenjohtaja Pauliina Haijasta. MEP Jäätteenmäki tavattavissa
MEP Anneli Jäätteenmäki on tavattavissa Eurooppa-päivänä 7.5. klo 12.00 Helsingissä Espan puiston esiintymislavalla yhdessä MEP Sirpa Pietikäisen kanssa ja klo 12.45 Suomen Keskustan kojulla Espan puistossa.
La 8.5. klo 10.30 - 12.00 Helsingissä HEO-kansanopiston tiloissa, os. Kirstinkatu 1 Yksin yhdessä -seminaarissa. Paneelikeskustelussa mukana mm. ministeri Mari Kiviniemi ja Yksinelävät ry:n pj Raija Eeva. Aamukahvit tarjotaan klo 10.00.
MEP Jaakonsaari tavattavissa
pe 7.5. klo 18 Onko EU itsekkyyttä vai solidaarisuutta? -yleisökeskustelutilaisuus Ylivieskassa ravintola Lounatuuli (Tulolantie 23). Keskustelemassa MEP Liisa Jaakonsaari ja Pohjois-Pohjanmaan maakuntahallituksen varapuheenjohtaja Tytti Tuppurainen. Tilaisuuden juontaa Ylivieskan kaupunginvaltuuston varapuheenjohtaja Eero Kippola. Senioritanssijat esiintyvät. Kahvitarjoilu. Lisätiedot:
Leena Niinimaa, 050 37 47 910 TAPAHTUMIA EUROOPPASALISSA
18.5. Arkipäivän runoja Eurooppasalissa Runoilijat Solja Krapu ja Henri Hirvenoja esittävät runojaan ja kertovat niiden synnystä Eurooppasalissa (Pohjoisesplanadi 31) tiistaina 18. toukokuuta klo 17.30—19.30. Ilmoittautumiset 12.5. mennessä: dgt-helsinki@ec.europa.eu, p. (09) 6226 5477 tai (09) 6226 5480. 24.5. klo 14-16.00 Naiset ja väkivalta sodan ja arjen kriiseissä Espanja on puheenjohtajakautenaan nostanut esille naisiin kohdistuvan väkivallan. Eurooppalainen Suomi ry järjestää yhdessä Eurooppanaisten kanssa teemasta keskustelutilaisuuden maanantaina 24.5. klo 14-16. Kahvitarjoilu klo 13.30 alkaen. Aiheeseen johdattaa ministeri Elisabeth Rehn sekä Ensi- ja turvakotien liiton edustaja. Mukana on myös EU-puheenjohtajamaa Espanjan suurlähetystön puheenvuoro.
Haku toimittajaseminaariin hedge-rahastodirektiivistä Brysselissä ke 2.6.
Euroopan parlamentin lehdistöosasto järjestää kansainvälisen toimittajaseminaarin hedge-rahastojen ja muiden vaihtoehtoisten sijoitusrahastojen sääntelystä keskiviikkona 2. kesäkuuta 2010 Brysselissä. Seminaarin työkieli on englanti. Seminaariin voi hakea matka-apurahaa parlamentin tiedotustoimiston kautta. Toimittajat ovat erittäin tervetulleita osallistumaan seminaariin myös median omalla kustannuksella.
Hakuaika päättyy keskiviikkona 12. toukokuuta 2010 klo 15. Hakuohjeet löytyvät alla olevan linkin kautta. Lisätietoja ja ohjelmaluonnos: Minna Ollikainen, puh 09 6220 4521, gsm 040 720 5025, minna.ollikainen@europarl.europa.eu